User:Dio7holo/sandbox

ဘာသာမဲ့လို့ကြားလိုက်တာနှင့် ဘာသာရှိတို့ကဲ့ရဲ့စရာအမြင်ဖြစ်စေနိုင်ပါတယ်။ တစ်ဖက်စွန်းရောက်သွားတဲ့အခါ ကိုးကွယ်ရာဖြစ်လာတတ်ကြတယ်။ ဘာသာမဲ့တစ်ဦးရဲ့အမြင်အရ ဘာသာတရားကိုကန့်ကွက်လိုခြင်းမရှိ၊ဘာသာရေးနည်းလမ်းတွေကိုထောက်ခံတယ်၊သဘောကျတယ်။ ယုံကြည်ရာမဲ့လို့ပြောရင်ပိုအဆင်ပြေမယ်ထင်တယ်။ ဘာသာရေးခေါင်းဆောင်၊ဘုရားလို့နာမ်စားတပ်ထားတဲ့ ပုဂ္ဂိုလ်တို့ကိုအင်မတန်လေးစားပါတယ်။ ဒီကမ္ဘာ ဒီလောကချစ်စရာ​ကောင်းနေတာ ယင်းပုဂ္ဂိုလ်တွေကြောင့်ပဲ။

လူမှုဥပဒေအရ လူသတ်မှုကျူးလွန်ရင် ပုဒ်မ ၃၀၂(၁)(က) ၊ ပုဒ်မ ၃၀၂(၁)(ခ) ၊ ပုဒ်မ ၃၀၂(၁)(ဂ) ၊ ပုဒ်မ ၃၀၂(၂) ဆိုပြီး အစရှိတဲ့ ပြစ်ဒဏ်စီရင်ခံရမည်ဆိုသည့်အကြောက်တရားကြောင့်သာ ဖြေသာနေတဲ့ ဒုစရိုက်သမားမပေါများနေခြင်းဖြစ်တယ်။

ဘာသာရေးဥပဒေမှာ သူများအသက်သတ်ခြင်း၊ သူများပစ္စည်းခိုးခြင်း အစရှိတဲ့ မကောင်းမှုမှန်သမျှ ပြုလုပ်တဲ့အခါ ငရဲကျမယ် သေရင်အပ္ပါယ်လားမယ်ဆိုတဲ့ အသိဟာ ဘာသာတရားကိုင်းရှိုင်းလာသူတို့ကို ထိတ်လန့်ခြောက်ခြားစေတယ်။ဒါဟာ ဘာသာရေးဥပဒေ (သို့မဟုတ်) စိတ်ပညာဥပဒေပဲ။

ငရဲဆိုတဲ့ မှတ်တမ်းသက်သေမျိုးဘယ်မှာရှိလဲ။ဘုရားဟောထဲမှာရှိတယ်။ဒါဟာ မင်္ဂလာမုသားပဲ။ကောင်းသောမုသားနဲ့ဘာသာရေးဥပဒေချမှတ်ခဲ့တယ်လို့ပဲမြင်တယ်။ဘုရားဆိုတဲ့အတိုင်း အတွေးအခေါ်ဟာ God lvl မှာရှိတယ်။ ဒါကိုလိုက်မှီအောင်တွေးတောကြည့်တဲ့အခါ မဖြစ်နိုင်ဘူးဆိုတာမရှိပါဘူး။

ဒီနည်းစနစ်တွေကြောင့်ပဲ လောကဟာနည်းစနစ်ကျနေသေးတာ။ဒါတွေမရှိကြည့် ဒီကမ္ဘာမြေလွှာသပ်သပ်ပဲ။သစ်ကိုထွင်းထားတဲ့ဆင်းတုတစ်ခုကိုဦးချတဲ့အခါ ကုသိုလ်ရတယ်။ကုသိုလ်ဆိုတာဘာလဲ။ ဘာသာရေးကိုင်းရှိုင်းသူတစ်ယောက်ကုသိုလ်တွေရသွားတယ် ကိုယ့်ကိုယ်ကိုလူကောင်းတစ်ယောက်လိုမြင်လာတဲ့အခါ မကောင်းမှုဆိုတာ မလိုလားဆုံးအရာဖြစ်လာလိမ့်မယ်။

အလှူဒါနတွေပြုလုပ်ရင် ကောင်းမှုကုသိုလ်ရမယ်ဆိုတဲ့အတွေးနဲ့ နိဗာန်ကိုအကျိုးမျှော်ပြီး လှူဒါန်းလာကြလာတဲ့အခါ ဒီလောက ချစ်စရာအလွန်ကောင်းလာလိမ့်မယ်။ ကောင်းမှုတွေပဲရှိလာမဲ့ကမ္ဘာဟာ နိဗာန်ပဲ အခြားမဟုတ်ဘူး။ ဒီသဘောတရားမစဥ်းစားဘဲ တစ်ခုလှူ နှစ်ခုပြန်ရဆိုတဲ့ မျှော်လင့်လောဘနဲ့ ဘာသာရှိတို့က ဘာသာမဲ့လို့ကဲ့ရဲ့ပြစ်တင်လာတဲ့အခါ ကျနော်ခိုးပြုံးမိတယ်။

လူတွေရဲ့အမြင်အာရုံမှာ အရာဝတ္ထုတိုင်းဟာ အရောင်သွေးစုံလင်နေပေမဲ့ အခြားတိရိစ္ဆာန်တွေရဲ့အမြင်အာရုံကရော ထပ်တူကျနေပါ့မလား။ဘယ်ဟာအမှန်ရယ်လို့ မုချပြောလို့မရဘူး။ ဒါကြောင့် အစွန်းရောက် မျက်စိစုံမှိတ်မနေဘဲ ပြတ်ပြတ်သားသားမမြင်ရတောင် မှေးမှေးလေးတော့ခိုးကြည့်လိုက်ပါ။

ဘာသာမဲ့ဆိုတာ အတွေးအခေါ်ညံ့ဖျင်းတာမျိုးမဟုတ်ပဲ လောကကြီးအကြောင်းနားလည်လာတဲ့အခါ ကိုးကွယ်ရာဟာ မိမိမှတပါး အခြားမရှိတော့ဘူး။

နားလည်နိုင်စွမ်းဆိုတာ အသက်အရွယ် အချိန်ကာလနဲ့မဆိုင်ပဲ အသိညဏ်နဲ့ပဲဆိုင်တယ်။

(မှတ်ချက်။    ။ဘယ်တော့မှ  ဘာသာမဲ့တစ်ဦးနဲ့ ဘာသာရှိတစ်ဦး စကားဝိုင်းမှာ သက်ဆိုင်ရာအဆိုပါအကြောင်းမဆုံမိကြစေရန် အကြံပြုရင်း...)Psycho Law 45